L 136/4
EL
Επίσημη Εφημερίδα της Ευρωπαϊκής Ένωσης
13.5.2022
(3)
Τα μέτρα που ισχύουν επί του παρόντος είναι εκείνα που επιβλήθηκαν με τον εκτελεστικό κανονισμό (ΕΕ) 2021/1266, ύστερα από έρευνα επανεξέτασης ενόψει της λήξης ισχύος των αρχικών μέτρων αντιντάμπινγκ.
Οι ισχύοντες δασμοί είναι σταθερά ποσά που κυμαίνονται μεταξύ 0 EUR ανά τόνο και 198 EUR ανά τόνο επί των εισαγωγών από τους παραγωγούςεξαγωγείς του δείγματος, 115,6 EUR ανά τόνο επί των εισαγωγών από τις συνεργαζόμενες εταιρείες που δεν συμπεριλαμ­ βάνονται στο δείγμα και σταθερό ποσό 172,2 EUR ανά τόνο επί των εισαγωγών από όλες τις άλλες εταιρείες.
(4)
Το άρθρο 4 παράγραφος 2 του εκτελεστικού κανονισμού (ΕΕ) 2021/1266 προβλέπει τα εξής: «Σύμφωνα με το άρθρο 13 παράγραφος 4 του κανονισμού (ΕΕ) 2016/1036, η Επιτροπή, αφού ζητήσει τη γνώμη της συμβουλευτικής επιτροπής, μπορεί να επιτρέπει, με απόφαση, την απαλλαγή από τον επεκτεινόμενο δυνάμει του άρθρου 2 παράγραφος 1 και του άρθρου 3 παράγραφος 1 δασμό των εισαγωγών από εταιρείες που δεν καταστρατηγούν τα μέτρα αντιντάμπινγκ που επιβλήθηκαν με το άρθρο 1.» 1.2.
Αντισταθμιστικός δασμός
(5)
Με τον κανονισμό (ΕΚ) αριθ.
598/2009 (7), το Συμβούλιο επέβαλε οριστικό αντισταθμιστικό δασμό, ο οποίος κυμαινόταν μεταξύ 211,2 EUR και 237 EUR ανά τόνο (καθαρό βάρος), στις εισαγωγές μονοαλκυλεστέρων λιπαρών οξέων και/ή παραφινικών πετρελαίων εσωτερικής καύσης (gas oils) που προέρχονται από σύνθεση και/ή υδρογονοκατεργασία, μη ορυκτής προέλευσης, κοινώς γνωστά ως «βιοντίζελ», σε καθαρή μορφή ή σε μορφή μείγματος με περιεκτικότητα κατά βάρος πάνω από 20 % σε μονοαλκυλεστέρες λιπαρών οξέων και/ή παραφινικά πετρέλαια εσωτερικής καύσης που προέρχονται από σύνθεση και/ή υδρογονοκατεργασία, μη ορυκτής προέλευσης, καταγωγής Ηνωμένων Πολιτειών της Αμερικής.
Ο αντισταθμιστικός δασμός που επιβλήθηκε με τον εν λόγω κανονισμό αναφέρεται στο εξής ως τα «αρχικά αντισταθμιστικά μέτρα».
Η έρευνα η οποία κατέληξε στην επιβολή των αρχικών αντισταθμιστικών μέτρων θα αναφέρεται στο εξής ως η «αρχική έρευνα κατά των επιδοτήσεων».
(6)
Με τον εκτελεστικό κανονισμό (ΕΕ) αριθ.
443/2011 (8), το Συμβούλιο επέκτεινε, ύστερα από έρευνα κατά της καταστρατήγησης, τον οριστικό αντισταθμιστικό δασμό που επιβλήθηκε με τον κανονισμό (ΕΚ) αριθ.
598/2009 στις εισαγωγές βιοντίζελ που αποστέλλονται από τον Καναδά, είτε δηλώνονται ως καταγωγής Καναδά είτε όχι.
Με τον ίδιο κανονισμό, το Συμβούλιο επέκτεινε επίσης τον οριστικό αντισταθμιστικό δασμό που επιβλήθηκε με τον κανονισμό (ΕΚ) αριθ.
598/2009 στις εισαγωγές βιοντίζελ σε μορφή μείγματος με περιεκτικότητα κατά βάρος που δεν υπερβαίνει το 20 % σε μονοαλκυλεστέρες λιπαρών οξέων και/ή παραφινικά πετρέλαια εσωτερικής καύσης που προέρχονται από σύνθεση και/ή υδρογονοκατεργασία, μη ορυκτής προέλευσης, καταγωγής ΗΠΑ.
(7)
Τα μέτρα που ισχύουν επί του παρόντος είναι εκείνα που επιβλήθηκαν με τον εκτελεστικό κανονισμό (ΕΕ) 2021/1267, ύστερα από έρευνα επανεξέτασης ενόψει της λήξης ισχύος των αρχικών αντισταθμιστικών.
Οι αντισταθμιστικοί δασμοί που ισχύουν επί του παρόντος είναι σταθερά ποσά που κυμαίνονται από 211,2 EUR έως 237 EUR ανά τόνο (καθαρό βάρος) επί των εισαγωγών από τους παραγωγούς-εξαγωγείς.
(8)
Το άρθρο 4 παράγραφος 2 του εκτελεστικού κανονισμού (ΕΕ) 2021/1267 προβλέπει τα εξής: «Σύμφωνα με το άρθρο 23 παράγραφος 6 του κανονισμού (ΕΕ) 2016/1037, η Επιτροπή, αφού ζητήσει τη γνώμη της συμβουλευτικής επιτροπής, μπορεί να επιτρέπει, με απόφαση, την απαλλαγή από τον επεκτεινόμενο δυνάμει του άρθρου 2 παράγραφος 1 και του άρθρου 3 παράγραφος 1 δασμό των εισαγωγών από εταιρείες που δεν καταστρατηγούν τα αντισταθμιστικά μέτρα που επιβλήθηκαν με το άρθρο 1.» 2.
ΔΙΑΔΙΚΑΣΙΑ
2.1.
Αίτηση απαλλαγής (9)
Στις 7 Σεπτεμβρίου 2021 η Ευρωπαϊκή Επιτροπή έλαβε αίτηση για απαλλαγή από τα μέτρα αντιντάμπινγκ και τα αντισταθμιστικά μέτρα που εφαρμόζονται στις εισαγωγές βιοντίζελ που αποστέλλονται από τον Καναδά, είτε δηλώνονται ως καταγωγής Καναδά είτε όχι.
Η αίτηση υποβλήθηκε από την εταιρεία Verbio Diesel Canada Corporation (στο εξής: αιτουσα)
(7) Κανονισμός (ΕΚ) αριθ.
598/2009 του Συμβουλίου, της 7ης Ιουλίου 2009, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ καταγωγής Ηνωμένων Πολιτειών της Αμερικής (ΕΕ L 179 της 10.7.2009, σ. 1).
(8) Εκτελεστικός κανονισμός (ΕΕ) αριθ.
443/2011 του Συμβουλίου, της 5ης Μαΐου 2011, για την επέκταση του οριστικού αντισταθμιστικού δασμού που επιβλήθηκε με τον κανονισμό (ΕΚ) αριθ.
598/2009 στις εισαγωγές βιοντίζελ καταγωγής Ηνωμένων Πολιτειών της Αμερικής στις εισαγωγές βιοντίζελ που αποστέλλονται από τον Καναδά, είτε δηλώνονται ως καταγωγής Καναδά είτε όχι, και για την επέκταση του οριστικού αντισταθμιστικού δασμού που επιβλήθηκε με τον κανονισμό (ΕΚ) αριθ.
598/2009 στις εισαγωγές βιοντίζελ σε μορφή μείγματος με περιεκτικότητα κατά βάρος που δεν υπερβαίνει το 20 % βιοντίζελ καταγωγής Ηνωμένων Πολιτειών της Αμερικής, και για την περάτωση της έρευνας όσον αφορά τις εισαγωγές που αποστέλλονται από τη Σιγκαπούρη (ΕΕ L 122 της 11.5.2011, σ.
1).